د کابل ښوونې او روزنې پوهنتون

د کابل د ښوونې او روزنې پوهنتون د افغانستان په کابل ښار کې يو عمومي پوهنتون دی.  په ۱۹۹۰ز کال کې دې پوهنتون د ادارې په توګه فعاليت درلود چې د ښوونکو د روزنې چارې يې مخته وړلې خو وروسته د یوه پوهنتون په توګه راڅرګند شو. 

کله چې د ډاکټر نجيب الله حکومت له مېنځه لاړ په پايله کې د دولت ضد وسله والو په ځانګړي ډول د برهان الدین رباني ډله واک ته ورسېدل نو دغه پوهنتون يې په خپل نوم ونوماوه او وروسته يې همدا نوم د  لوړو زده کړو وزارت ته وسپاره چې ترڅو رسمي شي.  بيا وروسته د حامد کرزي د حکومت له پيلېدو سره سم دغه پوهنتون د رباني پوهنتون په نوم رسميت پيدا کړ چې بيا د طالبانو له راتګ وروسته د پوهنتون نوم بېرته پخواني نوم يعنې د ښوونې او روزنې پوهنتون ته بدل شو  د ښوونې او روزنې پوهنتون د افغانستان له غوره ښوونیزو موسسو څخه دی چې د ملي درجه بندۍ له مخې د پنځو غوره پوهنتونونو په ډله کې دی. د کابل د ښوونې او روزنې پوهنتون د افغانستان په ملي درجه بندۍ کې ځای لري، چې په څه کم شلو کلونو کې يې د پام وړ پرمختګ درلودلی دی.

 څانګه 
د پوهنتون ودانۍ د کابل په افشار ناحيې کې د شمعې څلورلارې سره پرته ده. 

 وړتيا 
د کابل د ښوونې او روزنې پوهنتون نسبتاً کوچنی دی، چې په اوسط ډول شاوخوا ۵۰۰۰ محصلین پکې تدریس کوي. 

 مدیریت 
دا پوهنتون د لوړو زده کړو وزارت لخوا اداره کېږي. د ورځنیو چارو سمبالښت د سرپرست وزیر زیب الله اسدي پر غاړه دی.  

 پوهنځي او ديپارټمنټونه 
دا پوهنتون ۶ پوهنځي او ۲۱ ديپارټمنټونه لري چې پر لاندې ډول دي:

 ټولنیز علوم – اسلامي کلتوري څېړنې، تاریخ ، جغرافیه او ټولنپوهنه
 ژبې او ادبيات – دري ، پښتو ، عربي ، روسي او انګلیسي څانګې
 طبیعي علوم - کیمیا ، بیولوژي ، فزیک ، ریاضی او کمپیوټر ساینس څانګې
 فزیکي زده کړه - د سپورت تیوري ، انفرادي سپورت او ډله ایز سپورت څانګې
 ځانګړي مطالعات - د لید او اوریدلو معلولیت لرونکي څانګې
 ارواپوهنه - د عمومي ارواپوهنې څانګه او د مشورې ورکولو اروا پوهنې څانګه

 ورته ليکنې 

 په افغانستان کې د پوهنتونونو نوملړ

 سرچینې